钦定古今图书集成/方舆汇编/职方典/第1213卷 > 长沙府古迹考 府县志合载
## 钦定古今图书集成/方舆汇编/职方典/第1213卷 > 长沙府古迹考 府县志合载

本府。〈长沙、善化二县附郭。〉

《大禹碑　》，在岳麓山，镌石壁上，凡七十七字。知府潘镒搜得之。

《熊湘阁　》即“李忠节祠” ，在冷淘井街南。

“碧湘门　” 即今府城南门。宋陶弼有《诗》。

敬简堂　在旧府治后，张紫微建，朱晦庵题。“饮马池　” ，在岳麓山前。宋朱、张讲学时，从游者众，舆马饮水欲尽，俗呼“应马塘。”

定王台　在善化县北。汉长沙定王发筑，以望母唐姬墓。今废址尚存。

拱极楼　在水陆洲寺后，约高七八十尺。西瞻岳麓，俯瞷潭流，草树参差，颿鸟映发，若出若没，亦近亦远；风纹霞绮，月练烟鬟，清光奔会，自然情移。古联有云：“拱极楼中，五六月间无暑气；潇湘江上，二三更里有渔歌。” 洵快境也。若乃湖平江涨，莲怒橘浮，青天半落，主人孤岛，徘徊其际，倍难为怀。

道乡台　在岳麓寺畔。宋邹浩号道乡，谪衡州，过长沙，守臣温盖下逐客，令不容风雨。渡湘至岳麓山，僧列炬迎之。后张拭为筑台，朱熹刻石曰“道乡” 以表焉。万历丁巳，学道邹治隆改赫曦山下，建屋奉祀。今废。

湘江亭　在湘江滨，一名望湘亭。唐郑谷诗：“湘水似伊水，湘人非故人。登临独无语，风柳自摇春。”

白云关　《仙人坐迹》《虎足迹》，俱在善化云盖寺大石上。时比丘长者说法，有仙人神虎会听，今形迹尚存。

风雩亭　在岳麓书院南，宋刘珙建，为门人游息之所。

贾谊故宅　，即贾公祠。祠中有一井，是谊所凿，极小而深，上敛下大，其状如壶，旁有一脚石床，才容一人坐形。流俗相承云，“谊宿所坐床。” 又有大柑树，亦云谊所植也。今以屈原合祀，名屈贾祠。

流杯池　在府城内北。五代马希范凿为上巳祓禊地。宋徐兰皋诗：“梵王宫阙马王宫，惟有江山带旧风。渚鸟不知兴废事，双双飞入藕花丛” 文昭园　在府小西门外，马殷建，今废。无名氏诗：“马家公子好楼台，凿破青山碧沼开。啼鸟不知人世变，数声犹傍水边来。”

黄香井　在府治西。《通志》云：“香取水养亲处。” 今其地建有坊，曰孝顺，考香非潭也。湘多兰，兰为王者，香当作王香井。

赫曦台　：在岳麓山上。文公《云榖山记》曰：“予名岳麓山顶曰赫曦，张伯和父为大书。” 台。上悬岩有古篆字数十，隐见不明。嘉靖戊子，知府孙存建亭于下。

《禹迹蹊　》，在湘江西岸，岳麓山左。

《流觞曲水　》：先贤自清风峡引白鹤泉水，流至讲堂前为池，西迤会圣庙前为泮池。

会春园　五代马氏筑，今废。

四绝堂　在道林寺侧，南唐马氏建，以沈传师、裴休笔札、宋之问、杜甫篇章为四绝。宋蒋之奇作记，以为遗欧阳询而录裴，置韩愈而取宋。未然，乃铨次高下。沈书一，询书二，杜诗三，韩诗四。又米黻《宝章待访录》曰：“唐礼部尚书沈传师书《道林诗》，在道林寺四绝堂，以杉板薄，略布粉，岁久脱落。裴休书杜甫诗，只存一‘甫’” 字。某尝为《杉板行》以纪其事。沈碑，“某官至潭，借留书斋半岁，拓得其石本为模石。僧希白务于劲快，多改落笔端直，无复缥缈萦回飞动之势。” 又曰：“欧阳询书《道林寺碑》，笔力险劲，勾勒而成，有刻板本，今俱不可得而见矣。”

赵相府　在南门外玉坛岭前。赵名淇，字元德，号太初，宋刑部侍郎，居善化宅。有流觞池、潇湘一览亭、水犀海棠洞。宋理宗赐联曰：“忠孝江南第一；英雄天下无双。” 自署其门云：“门下书生拜相；马前吏卒封侯。” 入元，授湖南宣慰使，锡佩金。

虎符大德十一年冬卒，葬宁乡原塘坎山。理宗褒之曰：“忠孝第一，不旋踵而佩虎符，淇尚得为英雄乎？知人其难矣。”

白鹤楼　在城外西湖桥下，《白鹤观》也。宋时移建城上，尝有鹤群绕之。今废。

禁蛙池　在城南书院，张拭读书处。相传夜蛙聒耳，拭投砚其中，蛙声遂止。

李邕《麓山寺碑　》，在岳麓书院右，世称三绝。碑以邕撰文并书，及江夏黄仙鹤刻。或云仙鹤即邕托名也，至今摹传。碑后米芾镌题十馀字云：“襄阳米黻同广惠道人来。” 元丰庚申元日，明知府钱澍砌亭覆之。

古渡　在善化西。古皆于此渡江，无风波之险。朱张讲学岳麓，亦由此渡。又名朱张渡，立坊曰“道岸文津。” 今废。

三芝亭　在府治后。嘉靖辛卯，园桑产芝三本；癸巳，复产一本。知府潘镒建亭。郡人旷宗舜作《芝卦》辞。

雨华台　，在岳麓寺，僧智谦说法处。

谕苗台　在书院右，《朱文公谕徭》处。

射蛟台　在抱黄洞侧。晋时，德润门外有白鹤观，观有高楼，与麓山抱黄洞相对。洞有妖蟒，能吐舌为桥，奋须为杖，翼角为天门，熠目为炬，作声为八音。每岁七月十五夜，飞瞷楼上，羽流被惑，以为导引升仙。岁次，一人斋沐以俟，其徒又醮而拜送之。陶桓公镇长沙，弗信，引弓矢射其炬，即时猝灭，洒血如雨。次日踪迹得之，蟒毙于洞。剖其腹，人骨，羽冠斗许。俗因呼曰“蟒洞。” 后人建台颂其功名。《射蛟》

“抱黄洞　” ，在岳麓书院左，唐跛仙修炼处。山斋　刘珙建，在岳麓山下。

《船斋　》刘珙建巨舰于江，以待学者往来，今废。杉庵　在岳麓山。陶侃种杉结庵后，庵废杉存，古鬣可爱。昔时盛传者，今且为兵卒樵伐尽矣。百泉轩　在岳麓书院左，朱、张二公建，元吴澄有记，后改及泉亭。

吹香亭　在苍筤谷上仙巢，锺尚书建。宋理宗亲书“仙巢吹香亭” 五字诗云：“放鹤去寻三岛客，任人来看四时花。”

后乐亭　知府吴道行建，在府治后，参政黄翼《记》。

宋钟　，在太乙寺内。淳熙十二年九月造。上镌“南岳化城禅寺” 及众施造者姓名，今存。

铁石　在德润门河边。其形如锭，重数百斤。相传旌阳赶蛟过此，掷以镇之。又谓“晋王濬楼船遗锁墩。”

九龙殿　，在德润门外，马希范建，刻沉香为八龙，饰以金宝，抱柱相向。希范居中，自为一龙悫头，角长丈馀，象龙角。

旸谷书院　在府治后寿山庙巷，吉府建，有池、有台，今废。

戴氏堂　在府治东，谯国戴简筑，柳宗元有记，今废。

葵园　在善化北，马氏立，有石刻“葵花” 二字。疑冢　在青草城东。王庄诗：“疑冢何劳苦用心，没堆青草独相寻。屈原只葬江鱼腹，留得香风直到今。”

瓦龙殿　在府城德润门外，马希范建。

文昌塔　，在长沙三叉矶。峻巍凌霄，一郡华表。崇祯时，黄裳吉等共建，下有大禅院，旋废。丛桂园　，谷城王建。

《榕树园　》庄太史建，俱废。

八景台　在驿步门外。宋嘉祐中筑。宋迪作《八景图》，僧慧洪赋诗，更名“八境。” 陈傅良复旧名，益建二亭。今所传米芾诗画图行于世。

飞虎寨　，在新开门内。相传三国时黄忠屯兵处。

局里　在飞虎寨前，黄忠制兵器处。

古城壕　在县东一里，今形迹尚存。

明月池　在县西大街。世传池在长沙星下，故不涸。宋政和中，令取醴陵明月石置池上，因名《天华胜境石碑　》即古华山，在县北九十里天华山寺内。石碑高可七八尺，镌“天华胜境” 四大字，年月无考。

铁佛寺塔　在北门外

赐闲湖　明吉藩赐颜副使者，旧有亭台桥榭，今废。

《梅花石　》，在湘春门外关圣祠内。

《紫阳遗迹　》原石刻八片，有谱像诗记。明末书院败，寺僧窃砌沟渠，戊申岁周公追取，仅四片半。今嵌砌崇道祠两壁。

“石浴池　” ，在麓山道林寺边，长一丈，宽二尺。“白鹤楼　” 在城外西湖桥白鹤观，宋时移建城上，尝有白鹤群绕之。

《九龙池　》，在太乙寺后，方仅尺，深二尺许，水泉不涸。池有小金龙，无心观之，时见。

炼药池　在太乙寺后，真人炼丹处。

《潇湘夜雨　》，湘江飘渺，景趣悠然。加之夜雨，幽情更有不尽之意。俗谓在晏公街，非也。

《洞庭秋月　》，“湘江中有莲花潭。素波澄碧，皎月流光。”

《远浦归帆　》，江上下多浦口征人乘风来归，凌波远眺，如飞鸟之上蓬莱，亦快事也。

《平沙落雁　》，雁飞不过衡阳，见沙渚即下三洲。岸边沙白如雪平如砥，雁阵联翩下集。

《山市》晴岚　湘岳晴烘气，蔼紫翠拖烟如溁湾。市上塔桥隐隐，俱在五色氤氲中。

《渔村夕照　》，夕阳将谢，彩虹璀璨若三洲。南湖港是已。

《烟寺晚钟　》即水陆寺。寺在江心，薄暮笼烟，锺声一动，渔舟返棹，宿鸟惊鸣，钟音袅袅不绝，景趣悠然。俗指“云麓宫” ，非也。

《江天暮雪　》时既西夕，江空风凛。雰如洒絮飘瑶。俄而洲横玉带，岳列银屏。皑皑江天，似晓非晓。

湘潭县

陶公山　县西七里。晋陶侃卜居于此。山下有陶公钓石，石上有二亭，一望岳，一钓鱼。又有陶公潭、陶公桥、洗砚池。桥侧有大树，土人言“岁于枒槎间结人面子，眉目如锲” ，不知其为何树也。今俱无。

凤音亭　在县西韶山。相传韶氏三女得道于此，有凤凰衔天书至，女皆仙去。因其上置亭，故名。又传大舜南巡，道经此山作乐，故名。亭之阳有竹，其阴有东台，有桃花洞。王文彪《诗》云：“玉洞桃花人寂寂，凤音亭下竹森森。” 又曰：“歌罢远游人不见，玉箫吹月过东台。”

石鼓　，在悬石山。土人云：“石鼓鸣则兵兴。” 石钟　，在空洲之旁。

“《仙人足迹》石　” 在石潭之石上，长一尺五寸。有石牛在石潭，头角皆具。相传潭有龙居之，以石户，中有龙床。

铁牛　在下摄江中。石黧黑如铁，其上有石戍城，相传王莽驻兵处，垣壁犹存。

花石城　，在县西。杜少陵有诗。

岸花亭　旧名黄花亭，县令包鸿逵读杜少陵“岸花飞送客” 之句，改今名。

桂子亭　在县署北。嘉靖癸丑冬，有老桂一株，结实大如枣，味甘如蔗。岁暮严寒，实犹不绝。陈令应信作亭以纪之。后人往往见青衣女郎数人出入树根中，遂以为怪而伐之。

《龙鳞木樨　》在碧泉山下，胡文定手植，杜子美系舟处。

最高峰塔　在县正南山巽方。乡绅张克杨请县令包鸿逵建。嘉鱼太仆李憭有《记》。

万楼　在县治下流江中。知县包鸿逵属谢太学、贾人熊廷祥筑石为台，堑沙截波，覆之以楼，为一邑关捍。李宗白名以“万楼” ，为记纪之。石龙山　在县西南百馀里。其形妍秀，有石望之如龙首。宋进士廖宋民读书于此。又传隐士李半村亦乐其幽居之。

晓霞山　近中路市。宋进士姜天麟筑室读书于此。

草衣岩　县西百里。五代周时，有蜀僧奉初者，纫草为衣，居岩中，故名。

螃蟹山　县南隔江一里，其形如蟹。相传汉将军卫青南征驻兵处。

《虎穿》井　在中路市虎穿桥畔，相传崔生所遇，虎化为妇，藏皮于井而名也。

碧泉书院　宋胡文定公南游，乐其地，乃为子宏筑室，与张南轩讲学于此。元里人衡氏置书院，像文定公，祀之。

主一书院　县西南一百二十里，衡山界，地接朱陵。宋邑人锺震师晦庵，因置书院，聘元学士揭公为院长，因震号“主一先生” ，故名。

黄叶亭　，故老云：“此地即今陶公山下观湘楼者是也。” 亭当石塔之左，市喧渐远，平沙净碧，绝易留人。其时陶公山际有秋声，脱叶摇落江干，故以名亭。

湘阴县

罗县故城　，去县东六十里。春秋时罗子国。秦立为县。汉、晋属长沙郡。隋属玉州，后属罗。唐省。

入湘阴

赤竹城　去县南十七里。宋绍兴间，知县胡昭迁县治于此，号“新县” ，遗迹尚存。

望京镇　去县北八十里。元顺帝为太子时，出居靖江，迎归即位至此。问地何名，对曰：“登高。” 遂登高北望，时蛙鸣聒耳，敕土神禁之，至今无声。凤凰台　在龙山。世传轩辕采铜铸鼎，往来此山，奏乐重湖上。凤凰雌雄各六鸣于山，故名天分陂　在白鹤山望塔洞下。旧传下有溪水流溉西岸之田，岁旱，东岸人争之，一日雷雨骤至，驱石于溪中，分流两岸，各蒙其惠。

《神鼎　》，黄帝采首山之金，铸鼎于此，今千佛顶石炉尚存。

《鼎湖　》，黄帝铸鼎荆山之阳，张乐洞庭之野，鼎成，骑龙上升，故天心湖之西曰“鼎湖。”

二妃行吟地　。舜南巡狩，皇英从幸，税驾于此。闻苍梧之崩，泣数行下，染竹成斑，以身殉焉。死为湘神。《楚辞》所列湘君、湘夫人是也。

赭山　始皇南巡，渡洞庭，为风涛所怖，泊湘岸，问：“湘君何神？” 曰：“尧女舜妻。” 始皇怒，伐竹而赭其庙。迄今山头残烧，依稀秦火之灰，故俗谓之赭山。文武分洲而列，故又谓之文洲、武洲。

《黄陵碑　》：唐韩愈谏佛骨贬守潮州，岚烟瘴雨，惧不得免，过庙而祷焉。是冬果移刺内地，后拜国子祭酒，托刺史王堪撤其庙而新之，复托后刺史张愉勒石以纪，且谓愉曰：“使后世知有子名。” 今堪与愉之名，果附碑以传矣。

《断碑　》，汉荆州牧刘表所立，断裂散地，文不可考，附记于此，以存古意。

濯缨桥　在祠旁，三闾与渔父问答处。按《沧浪》一曲，为湘汉渔歌之谱，一听于尼父，再闻于三闾。然观其鼓枻而去，其人类有道者。故后人之吊屈子，不可遗渔父也。

剑滩　俗传滩有妖孽，许旌阳试剑于石而石裂，今石尚存。

石屋石井　在白霞山顶。昔胡鼻先生修炼于此，屋与井其所遗也。

垂钟石　，在等觉寺后，大龙山之巅。叩之有声，清和可听。龙湫深港，澄映于旁。

元山寨　宋淳熙、嘉定间，湖寇出没，安抚真德秀、枢密岳飞立寨以守，遗址尚存。

宋玉《招魂》，处　原沉渊后，玉伤而招之，所谓“升屋履危，北面而号” 是也。或谓玉缘荆楚之俗，施于生人，见原放逐，惧其魂散，不可复还，故托帝命，假巫语以招之。盖尽爱以致祷，非招于沉渊后也。乡人累石记之，以志其处云。

读书坪　在二十一都。宋郡人毕田读书于此，石址犹存。

落星石　在县北百里钱家坑。元至正五年十一月甲子夜，一星陨于余轰后山，碎为四石；一星陨于佛奥，化为白石而巨，至今光辉清莹。仙人石　在县东四十里。相传仙人立石上，扳茶树而望白鹤山，俄而去，石上遗有足迹，人疑为陶澹也。至今此地茶最佳，号“仙人石茶。” 杜公亭　在县治东。杜少陵尝泊舟江浒，后人建亭于南堤，名曰《故人》。

仰高亭　在文庙后，旧名“清肃。” 宋淳祐间建。明学士杨士奇有诗。

贾谊《吊屈原》处　，或谓谊“舟行之官，停帆湘口，为赋以吊” ，则指汨罗北岸。或谓谊“为傅三年，羁处卑湿，愁闻鹏鸟，故造托湘流，敬吊三闾，以寄其中之感慨” ，则指汨罗南岸。二说安据？然其文之昭垂艺苑久矣。

《三闾庙碑　》：唐蒋防守宜春，歇帆湘浦，邑宰马抟谒之，以三闾之庙有碑无文，为前贤之缺，因请记焉。防缘“日月争光” 之语，衍而成文。

太史迁垂涕处　。迁适长沙，观原所沉渊，未尝不垂涕，想见其为人。说者因谓迁泪所堕草，不复菉，遂指芳洲无草之地曰：“此太史公《吊屈原》处也。” 其说近荒诞，姑存之以待考古者。

《余廷心碑　》“恩波桥” 为黄仲规所新，其子惟德、惟贤复修之。惟德之子天禧为余公所取士，故为之记。余名阙，以忠节著于元末，其碑文载入。